
Riigihanke „Omanikujärelevalve teenus Narva promenaadi täiendavate ehitustööde jaoks “ (nr 161625) hanketulemuste kinnitamine
1. Asjaolud ja menetluse käik

Narva Linnavalitsuse 26.03.15 korraldusega nr 328-k tehti Narva Linna Arenduse ja Ökonoomika Ametile ülesandeks viia läbi avatud menetlusega riigihange „Omanikujärelevalve teenus Narva promenaadi täiendavate ehitustööde jaoks". 27.03.2015.a avaldati riigihangete registris hanketeade viitenumbriga 161625.

Tähtaegselt, see on 14.04.2015 kell 10:00 seisuga, laekus neli pakkumust:  

	Pakkuja/Ühispakkuja
	Registrikood
	Maksumus 

(ilma KM)

	P.P. Ehitusjärelevalve OÜ
	11270056
	4 380

	AS Infragate Eesti
	10845129
	4 800

	Tallinna Linnaehituse AS
	10307171
	7 540

	Sweco EST OÜ
	10633373
	5 800


Narva Linnavalitsuse riigihangete komisjon  avas pakkumused 14.04.2015 kell 10:04, mis on fikseeritud avamise protokolliga.

Riigihangete komisjon otsustas 17.04.2015 kvalifitseerimise protokolliga tunnistada kvalifitseerimistingimustele vastavaks:
· P.P. Ehitusjärelevalve OÜ (registrikood 11270056);
· AS Infragate Eesti (registrikood  10845129);
· Tallinna Linnaehituse AS (registrikood 10307171);
kes on tõendanud vastavust kõigile  hanketeates sätestatud kvalifitseerimistingimustele.
Riigihangete komisjon otsustas 17.04.2015 kvalifitseerimise protokolliga tunnistada kvalifitseerimistingimustele mittevastavaks Sweco EST OÜ (registrikood 10633373), sest pakkuja poolt esitatud omanikujärelevalve projektijuhil puudub ehitusalane kõrgharidus ning seega ei vasta pakkuja hanketeate punktile III.2.3)3. omanikujärelevalve projektijuhi hariduse osas. Tuginedes pakkuja poolt esitatud CV-le ja diplomile, tegi hankija isiku haridustaseme tuvastamiseks 16.04.2015 vastavasisulise päringu Tallinna Tehnikakõrgkoolile ning sai 16.04.2015 kirjaga nr 2.1-28/335 vastuse, et isikule on väljastatud keskeriharidust tõendav diplom ning vastavalt Vabariigi Valitsuse 06.06.2005 määrusele "Eesti Vabariigi kvalifikatsioonide ja enne 20. augustit 1991. a antud endise NSV Liidu kvalifikatsioonide vastavus" loetakse omandatud põhiharidusel põhinevat keskeriharidust keskhariduseks.
Riigihangete komisjon otsustas 17.04.2015 vastavaks tunnistamise protokolliga tunnistada kõik kvalifitseeritud pakkujate  poolt esitatud pakkumused riigihanke tingimustele vastavaks ning 17.04.2015 edukaks tunnistamise protokolliga tunnistada edukaks kõige madalama maksumusega vastavaks tunnistatud pakkumuse, milleks on P.P. Ehitusjärelevalve OÜ (registrikood 11270056) pakkumus maksumusega  4 380 EUR.
2. Õiguslikud alused
Narva Linnavalitsuse 08.03.2006. määruse nr 298 „Riigihangete läbiviimise reglement“ (edaspidi Reglement) § 10 punktide 1-3 alusel riigihangete komisjon kvalifitseerib pakkujad, võrdleb ja hindab pakkumisi ning teeb otsuse eduka pakkumuse kohta. Reglemendi § 16 punktist 1 tulenevalt esitab riigihanke eest vastutav isik pärast otsuse vastuvõtmist komisjoni poolt hankemenetluse tulemused Narva Linnavalitsusele võitja kinnitamiseks.
3. Otsus
Kinnitada riigihanke „Omanikujärelevalve teenus Narva promenaadi täiendavate ehitustööde jaoks“ (viitenumber 161625) hankekomisjoni poolt tehtud protokollilised ettepanekud ja hanke tulemused ning: 

3.1. Kvalifitseerida riigihankes  viitenumbriga 161625 pakkujad:
3.1.1. P.P. Ehitusjärelevalve OÜ (registrikood 11270056);
3.1.2. AS Infragate Eesti (registrikood  10845129);

3.1.3. Tallinna Linnaehituse AS (registrikood 10307171).

3.2. Jätta riigihankes  viitenumbriga 161625 kvalifitseerimata pakkuja: 
3.2.1. Sweco EST OÜ (registrikood 10633373). 
3.3. Tunnistada riigihankes viitenumbriga 161625 vastavaks järgnevate pakkujate pakkumused:

3.3.1. P.P. Ehitusjärelevalve OÜ (registrikood 11270056);
3.3.2. AS Infragate Eesti (registrikood  10845129);

3.3.3. Tallinna Linnaehituse AS (registrikood 10307171).

3.4. Tunnistada riigihankes viitenumbriga 161625 edukaks kõige madalama maksumusega vastavaks tunnistatud pakkumus, milleks on P.P. Ehitusjärelevalve OÜ (registrikood 11270056) pakkumus maksumusega 4 380 EUR (lisandub käibemaks). 
3.4. Narva Linna Arenduse ja Ökonoomika Ametil sõlmida leping eduka pakkujaga.  

4. Rakendussätted

4.1. Korraldus jõustub seaduses sätestatud korras.

4.2. Riigihanke eest vastutaval isikul teavitada hankija otsusest pakkujaid.

4.3. Pakkuja võib vaidlustada käesoleva korralduse riigihangete seaduses sätestatud korras, esitades kümne päeva jooksul alates päevast, mil vaidlustaja sai teada või pidi teada saama oma õiguste rikkumisest või huvide kahjustamisest, Rahandusministeeriumi juures asuvale vaidlustuskomisjonile sellekohase vaidlustuse.

